Andrius Tapinas

Andrius Balys Tapinas (g. 1977 m. balandžio 6 d.) – Lietuvos žurnalistas, laidų vedėjas, rašytojas. A. Tapinas buvo ilgametės LRT laidos "Pinigų karta" žurnalistu ir prodiuseriu (2003-2016). 2016 m. A. Tapinas tapo Laisvės TV įkūrėju.

 Biografija 
1998 m. baigė Vilniaus Universitetą, tarptautinės ekonomikos specialybę. 2016 m. įgijo Berlyno laisvojo universiteto tarptautinių santykių magistro diplomą.http://zmones.lrytas.lt/veidai-ir-vardai/tv-laidu-vedejas-andrius-tapinas-studijuos-berlyno-universitete.htm 

 Šeima 
A. Tapinas gimė Laimono ir Violetos Tapinų šeimoje. Violeta Tapininienė dirbo  lietuvių kalbos ir literatūros mokytoja (1966-2002 m.).https://www.vilnijosvartai.lt/personalijos/violeta-tapiniene/

2023 m. rugpjūčio 11 d. A. Tapinas susituokė su „Laisvės TV“ direktore Gabija Milašiūte.Nidoje susituokė Andrius Tapinas ir Gabija Milašiūtė

Ankstesnėse santuokose A. Tapinas buvo vedęs  Jurgą Tapinienę ir Rasą Tapinienę. A. Tapino vaikai: Vasara Tapinaitė (g. 2002 m. vasario mėn.) ir Vakaris Tapinas (g. 2003 m. gegužės 20 d.)

 Profesinė patirtis 
1998–1999 m. LRT laidų „Labas rytas“ ir „Dienos verslas“ vedėjas, 2000–2002 m. LNK žinių tarnybos reporteris ir „Verslo žinių“ rubrikos vedėjas.

2006 m. įkūrė restoraną „Starz“ Islandijos gatvėje Vilniuje, tačiau jis išsilaikė nepilnus metus. Pardavė savo turėtas restorano Vilniuje „Stars“ akcijas. Tuomet verslo idėjos 29-erių metų vyras atsisakė dėl interesų konflikto. A.Tapino netenkino restorano vadybos priimami sprendimai.

2008–2009 m. pirmosios sporto televizijos „Sport1“ programų direktorius.

2003–2016 m. LRT televizijoje vedė ir prodiusavo verslo publicistikos laidą „Pinigų karta“.http://zmones.lrytas.lt/tv-antena/laida-pinigu-karta-svencia-desimt-metu-sukakti.htm 

2014 m. LRT laidos „Diena su milijonieriumi“ užkadrinis balsas.

Nuo 2014 metų toje pačioje LRT televizijoje kartu su Arūnu Valinsku veda intelektinį žaidimą „Auksinis protas“.

2020 m. nusipirko barą „Salionas“ esantį K. Sirvydo gatvėje Vilniuje.

 Konfliktai ir kontroversija 
2013 m. „Pinigų kartoje“ kalbino tuometę ūkio ministrę Birutę Vėsaitę, kuri painiojo ministerijas, kurioms vadovauja, ir vėliau atsistatydino iš ministrės pareigų.https://www.youtube.com/watch?v=PfjaeAZbowo

2014 m. birželį nepritardamas referendumui dėl žemės pardavimo, nufilmavo ir viešai parodė, kaip užkasa referendumo dalyvio kortelę. Toks Andriaus Tapino veiksmas sulaukė didžiulio rezonanso viešojoje erdvėje ir referendumo organizatorių nepasitenkinimo.

2014 m. rugpjūtį protestuodamas prieš Rusijos embargo lenkiškiems obuoliams, surengė parodomąją lenkiškų obuolių valgymo akciją prie Rusijos ambasados Vilniuje. Rusijos ambasados diplomatai iškvietė ginkluotą antiriaušinį būrį, tačiau konflikto pavyko išvengti.

 Laisvės TV 
2016 m. rugpjūtį LRT nepratęsus nebepirkti „Pinigų kartos“, įkūrė sutelktinai finansavimą internetinę „Laisvės TV“. Per pirmuosius du veiklos mėnesius prenumeratoriai įsipareigojo skirti „Patreon“ platformoje daugiau kaip $17000 per mėnesį. Viena pagrindinių „Laisvės TV“ laidų, transliuojamų kas sekmadienį „YouTube“, yra „Laikykitės ten su Andriumi Tapinu“.

 Literatūrinė veikla 
1992–1994 m. mokykloje išvertė į lietuvių kalbą Dž. R.R. Tolkino trilogiją „Žiedų valdovas“.http://www.baltictimes.com/news/articles/1663/ Iki šiol yra jauniausias Tolkino vertėjas pasaulyje.

2013 m. išleido fantastinį romaną „Vilko valanda“. Pirmojo stimpanko žanro knyga Lietuvoje išrinkta geriausia 2013 metų knyga. 2015 m. išleistas tęsinys – „Maro diena“. 2019 m. išleistas A. Tapino politinis trileris „Prezidentas“.Prezidentas 

2015–2020 m. buvo portalo „Delfi“ apžvalgininkuhttps://www.delfi.lt/apie/autoriai/?id=64661837.

 Visuomeninė veikla 
Vienas aktyviausių ir populiariausių Lietuvos žmonių „Facebook“ tinkle.https://www.facebook.com/andrius.tapinas

Buvo LR Prezidentės Dalios Grybauskaitės programos „Už saugią Lietuvą“ ambasadoriumi, 2016 m. aplankė 100 Lietuvos regionų mokyklų ir bendruomenių.http://www.15min.lt/zmones/naujiena/lietuva/garsus-zmones-tapo-dalios-grybauskaites-akcijos-uz-saugia-lietuva-ambasadoriais-3-613057

2016 m. gegužę Kauno rajono savivaldybės tarnautojai uždraudė jam susitikti su Ringaudų bendruomenės nariais. Paviešinus konfliktą, gegužę Aleksandro Stulginskio universitete surengė „Laisvės pikniką“, kuriame dalyvavo 10000 žmonių, įskaitant LR Prezidentę Dalią Grybauskaitę ir žinomus Lietuvos politikus, muzikantus ir visuomenės veikėjus.

2016 m. dalyvavo projekte „Misija: Sibiras“. Jo metu su keturiolikos žmonių komanda praleido Sibiro Igarkos mieste tvarkydamas lietuvių tremtinių kapus.http://www.delfi.lt/multimedija/misija-sibiras/a-tapinas-misija-sibiras-baltarankio-akimis-arba-savigarba-uz-desra.d?id=71979542

2017 m. kovo 11 d. A. Tapiną VU TSPMI paskelbė „Metų valstybės kūrėju“ https://www.tspmi.vu.lt/naujienos/andrius-tapinas-paskelbtas-metu-valstybes-kureju/ su formuluote „už jaunimo pilietiškumo ir politinio aktyvumo skatinimą, tiriamosios žurnalistikos puoselėjimą“.

2017 m. liepos 5 d. D. Grybauskaitės apdovanotas Ordino „Už nuopelnus Lietuvai“ Riterio kryžiumi.Valstybės apdovanojimai – ir profesoriui L.Mažyliui, ir apžvalgininkui A.Tapinui

2022 m. organizavo akciją surinkti daugiau nei 5 mln. eurų ir už juos nupirkti Ukrainos gynėjams Bayraktar TB2 su ginkluote. Pinigai buvo surinkti per keletą dienų, daugiausia smulkiomis aukomis (5–100€).Lithuanians collect €5 million, crowdfunding a Bayraktar drone for Ukraine. euronews.com

 Pomėgiai 
Mėgsta sportą, ypač futbolą ir amerikietišką futbolą vienas iš šios sporto šakos bendruomenės Lietuvoje įkūrėjų.

Vaikystėje žaidė tenisą. Paties teigimu, buvo pirmoji Lietuvos jaunučių, tryliktoji Sovietų Sąjungos raketė, Lietuvos jaunių rinktinės narys.

2006 m. susidomėjo pokeriu ir tapo pirmuoju lietuviu, kuris Pasaulio pokerio serijoje (WSOP) iškovojo piniginį prizą (494 vieta – $26 000). Didžiausias laimėjimas pokeryje – 2009 m. iškovota ketvirtoji vieta Unibet Europos čempionato Prahos etape ir 52 000 eurų piniginis prizas. 2010 m. įkūrė Lietuvos sportinio pokerio federaciją, iki 2013 m. buvo jos prezidentu.https://lt.pokernews.com/pokerio-naujienos/2010/02/lspf-prezidentu-isrinktas-andrius-tapinas-pokerstars-remejas-2944.htm 

2025 m. lapkričio mėn. tapo FK Žalgiris prezidentu.https://www.sportas.lt/naujiena/531003/andrius-tapinas-taps-zalgirio-prezidentu

 Bibliografija 
 Vilko valanda: fantastinis romanas (stimpankas) (dail. Eglė Zioma). – Vilnius: Alma littera, 2013. – 532 p.: iliustr. – ISBN 978–609-01-0890-1
 Maro diena: fantastinis romanas (stimpankas) (dail. Eglė Zioma). – Vilnius: Alma littera, 2015. – 440 p.: iliust. – ISBN 978–609-01-1727-9
 Prezidentas: politinis trileris. – Vilnius: Alma littera, 2019. – 280 p.: iliust. – ISBN 978–609-01-3642-3
 Meilė, kurios nemylėjau: meilės romanas / Andrius Tapinas, Inga Valinskienė. – Vilnius: Alma littera, 2020. – 160 p. – ISBN 978–609–01–4072–7
 Šmėklų mėnuo: fantastinis romanas (stimpankas) (dail. Emilis Domarkas). – Vilnius: Laisvės Media Group, 2025. – 384 p.: iliust. – ISBN 978-609-8353-00-6

 Šaltiniai 

Kategorija:Lietuvos laidų vedėjai
Kategorija:Lietuvos žurnalistai
Kategorija:Lietuvos rašytojai
Kategorija:Lietuvos sporto veikėjai